Adam Borzęcki
Adam Borzęcki (s. 6. toukokuuta 1978 Gdańsk, Puola) on puolalais-saksalainen jääkiekkopuolustaja, joka pelasi kaudella 2016–2017 Saksan toiseksi korkeimmalla sarjatasolla DEL2-liigan Bietigheim Steelersissa. Hän toimi joukkueen kapteenina. Elite Prospects -sivuston Ulf Anderssonin mukaan Borzęcki on puolustava puolustaja, joka on käyttökelpoinen alivoimalla. Hän on pelannut urallaan kotimaidensa lisäksi myös Ruotsissa ja Pohjois-Amerikassa.
Adam Darius
Adam Darius (10. toukokuuta 1930 New York – 3. joulukuuta 2017 Espoo) oli yhdysvaltalainen tanssija, miimikkotaiteilija, kirjailija ja koreografi. Hän on esiintynyt kuudella mantereella yli 80 eri maassa. Kirjailijana hän on julkaissut 13 kirjaa, sekä kirjoittanut 21 näytelmää.